
REFERAT DE APROBARE
la proiectul de hotărâre privind dobândirea în proprietatea privată a comunei Cornetu și trecerea în domeniul public al comunei Cornetu a terenului intravilan în suprafață de 268 mp, identificat cu nr. cadastral 57090, înscris în CF nr. 57090 Cornetu, situat în Tarlaua 16, Parcela 43/9/33, lot 3

Având în vedere necesitatea reglementării situației juridice și a regimului de proprietate al imobilului-teren în suprafață de 268 mp, identificat cu nr. cadastral 57090, înscris în Cartea Funciară nr. 57090 Cornetu, situat în Tarlaua 16, Parcela 43/9/33, lot 3, formulez prezentul referat de aprobare a proiectului de hotărâre.
Din documentele existente rezultă că imobilul menționat a aparținut societății TOP CASE ECO S.R.L., reprezentată legal prin doamna Ciupercă Daniela, care a renunțat la dreptul de proprietate asupra terenului prin Declarația de renunțare la dreptul de proprietate autentificată sub nr. 468 din 29.04.2022 de Biroul Individual Notarial „Mihaela Ruxandra Brișcan”.
Potrivit extrasului de carte funciară pentru informare, imobilul în suprafață de 268 mp, identificat cu nr. cadastral 57090, este individualizat în documentația cadastrală ca „lot 3 – drum acces”.
Având în vedere destinația imobilului, respectiv aceea de drum de acces, terenul prezintă utilitate pentru comunitatea locală, prin asigurarea accesului la imobilele învecinate și contribuind la asigurarea unei circulații corespunzătoare în zonă.
În acest context, se impune reglementarea situației juridice a imobilului, prin dobândirea acestuia de către comuna Cornetu în proprietate privată, ca urmare a renunțării la dreptul de proprietate, urmată de declararea interesului public local și trecerea imobilului în domeniul public al comunei Cornetu.
Potrivit prevederilor art. 553 alin. (2) și art. 562 alin. (2) din Codul civil, bunurile imobile asupra cărora proprietarul renunță la dreptul său de proprietate intră în patrimoniul unității administrativ-teritoriale, în condițiile legii, iar dispozițiile art. 889 din Codul civil reglementează înscrierea în cartea funciară a renunțării la dreptul de proprietate asupra unui imobil.
Totodată, potrivit dispozițiilor art. 129 alin. (2) lit. c) și art. 289 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, consiliul local exercită atribuții privind administrarea domeniului public și privat al comunei, iar bunurile care alcătuiesc domeniul public al unității administrativ-teritoriale sunt stabilite și evidențiate potrivit legii.
În raport cu destinația imobilului de drum de acces și necesitatea asigurării accesului la proprietățile învecinate, consider oportună și necesară declararea acestuia ca bun de interes public local și trecerea sa în domeniul public al comunei Cornetu.
Prin adoptarea proiectului de hotărâre se urmărește, astfel, clarificarea și reglementarea situației juridice a terenului, precum și asigurarea cadrului legal pentru utilizarea acestuia în interesul comunității locale.
Față de cele prezentate, consider oportună și necesară adoptarea proiectului de hotărâre privind dobândirea în proprietatea privată a comunei Cornetu și trecerea în domeniul public al comunei Cornetu a terenului intravilan în suprafață de 268 mp, identificat cu nr. cadastral 57090, înscris în CF nr. 57090 Cornetu, situat în Tarlaua 16, Parcela 43/9/33, lot 3, și propun Consiliului Local al comunei Cornetu adoptarea acestuia în forma prezentată.

